钦定古今图书集成/理学汇编/经籍典/第174卷 > 郑
## 钦定古今图书集成/理学汇编/经籍典/第174卷 > 郑

姬姓，伯爵出自周。厉王少子友，宣王母弟也。宣王二
十二年，封友于郑，在荥阳宛陵西南，密迩王畿，秦京
兆、汉华阴之郑县是也。幽王之难，友寄帑于虢、鄫之
间，因取二国地前华后河，而食溱、洧，在济西、洛东、河南、颍北四水间，谓之新郑。友卒，谥桓公。友相幽王。其
子武公掘突、孙庄公寤生，皆相平王，为司徒者三世。
庄公二十二年，鲁隐公即位，《春秋》作“声公”二十年，西
狩获麟。后一百四年，韩哀侯灭其国。